456 D! PÁVAY-VAJNA FERENC 



és kiscelli fönnsik kőbányáiba vezetett. Ezen a kiránduláson a mátyáshegyi 

 keleti kőfejtő Duna felé eső oldalán, az orbitoidás mészkövet fedő briozoumoa 

 márga rétegei között, egy átlag két-liárom ujjnyi vastag fehér, helyenként 

 vöröses sok kvarcot tartalmazó tufát találtunk. Ugyancsak az 1910. év már- 

 cius 13-án a Koch Antal dr. tanár vír által szintén ide vezetett geológiai 

 kirándulás alkalmával az E — D-i irányú föltárásban megállapítottuk, hogy az 

 össze-vissza töredezett és dizlokált márgarétegek, nagyjában DDK felé 30° 

 alatt dűlnek a közbetelepült tufával együtt. A tufaréteg fölső lapján a fedő 

 briozoumos márgarétegek az előbb jelzett irányban megcsúsztak s fölületét 

 részben lesimították a csúszás irányával megegyező karcolásokat hagyva hátra, 

 amelyek néhány kézi példányon is szépen látszanak. Az elég tömött tufa- 

 réteg a föltárás közepe táján mintegy húsz méter hosszúságban követhető 

 rézsút lefelé s alul két méter magasságban kiékül. Ezt a tufát egyik petro- 

 grafusunk, akit meghatározására felkértem, riolit-tufának volt szíves meg- 

 állapítani. 



A riolit-tufának ezt az előfordulását nem annyira az új lelőhely miatt 

 említem meg, hanem azért, hogy a fölsőeocénből eddig a Budai-hegység 

 területén, csak olyan trachit kitörési maradványokat ismertünk, amelyekből 

 a kvarc hiányzott.' 



Kvarctartalmú trachit-tufákat pedig csak az alsó oligocén -rétegek között 

 írtak le eddig a megfigyelők s így adatom az első, amely minden kétséget 

 kizáróan bizonyítja, hogy a Budai-hegység területén, vagy annak közelében 

 föltételezett kvarctrachit-vulkán, már a felsőeocénben megkezdette működését, 

 mert kiszórt anyaga e kor tengerének üledékei között, a briozoumos márgában 

 fordul elő. 



Tehát újabb ismereteink szerint a felsőeocén elejéről a kvarcnélküli 

 trachit-kitörések nyomai vannak a Budai-hegységben, míg a második felében, 

 vagyis jobban mondva a vége felé már a kvarctrachit, rioüt-tufák leülepedése 

 is megkezdődött s ez az alsó oligocénben többször egymásután ismétlődött. 



Kelt Budapesten 1910 november hónap S-án. 



' KocH Antal dr. : Új adatok trachytanyagnak a budavidéki ó-barmadkori 

 üledékekben való előfordulásához. Földtani Közlöny XXXVIII. köt. 256. 1. 



